Rolf Nordhagen (informatiker)

''Artikkelen er om fysikeren Rolf Nordhagen (1927–2013). Se Rolf Nordhagen (botaniker) for faren (1894–1973)

Rolf Nordhagen (født 2. august 1927 i Bergen, død 1. juli 2013)Dødsannonse fra Aftenposten var en norsk fysiker, informatiker og internett-pioner.

Kjernefysiker
Etter cand.real. fra Universitetet i Oslo tok han Ph.D. i Liverpool i 1958 og var dosent i kjernefysikk ved Universitetet i Oslo fra 1970 til 1974. Han gjorde seg svært tidlig bemerket ved å ta i bruk elektroniske datamaskiner for innsamling og analyse av data fra kjernefysiske eksperiment. Han la med dette grunnlaget for et datateknisk målelaboratorium ved Fysisk institutt ved Universitetet i Oslo. Han har senere arbeidet med generelle problem innen datateknologi.Rolf Nordhagen i Store Norske Leksikon
EDB-sjef
Han ble i 1972 også den første EDB-sjef ved universitetet.Lars Oftedal, Rolf Nordhagen in memoriam, i Uniforum den 26. august 2013. Han satt i dette til 1986 da han ble tilsatt som professor i informatikk. 
Internettpioner
Han var sentral ved opprettelsen av det norske akademiske nettverket UNINETT og NORDUnet. Han var engasjert i nettets muligheter til å fremme internasjonalt samarbeid i mange tiår, også etter at han fikk status som professor emeritus i informatikk.

Han overtok i 1995 som leder for BALTNet-prosjektet, der han bidro til videre utbredelse av nettet, først til de baltiske stater, dernest til Polen og tidligere sovjetrepublikker. Første tilkobling var via satellitt fra Oslo til Vilnius i 1991.artikkel i History of Nordic Computing.

For dette ble han i 2014 posthumt innlemmet i "Internet Hall of Fame", et æresgalleri etablert 2012 av Internet Society.Rolf Nordhagen, inductees fra internethalloffame.org, sist lest den 25. juli 2018. Han hadde i 1996 fått "gullmusa" fra bladet Computerworld.

 Referanser 

Kategori:Norske fysikere
Kategori:Professorer ved Universitetet i Oslo
Kategori:Norske professorer i informatikk
Kategori:Internett-pionerer
Kategori:Personer fra Bergen kommune